అర్జున్ సురవరం

అర్జున్ సురవరం 2019, నవంబర్ 29న టి.ఎన్. సంతోష్ దర్శకత్వంలో విడుదలైన తెలుగు చలనచిత్రం. ఆకెళ్ళ రాజ్‌కుమార్ నిర్మించిన ఈ చిత్రంలో నిఖిల్ సిద్ధార్థ్, లావణ్య త్రిపాఠి ముఖ్యపాత్రల్లో నటించారు. సామ్ సి.ఎస్ సంగీతం అందించాడు. ఇది 2016లో టి.ఎన్. సంతోష్ దర్శకత్వంలో తమిళంలో వచ్చిన కణితన్ చిత్రానికి రిమేక్. తెలుగు నేటివిటీకి తగ్గట్లు కథలో మార్పులు చేయబడ్డాయి.

కథ 
అర్జున్ లెనిన్ సుర‌వ‌రం (నిఖిల్‌) కుటుంబం త‌రాలుగా పాత్రికేయ వృత్తిలో ఉంటుంది. అర్జున్‌ని వాళ్ల నాన్న (నాగినీడు) ఇంజినీరింగ్ చ‌దివించి, సాఫ్ట్‌వేర్ రంగంవైపు పంపించినా అతడు మాత్రం జ‌ర్నలిస్టుగా ఒక టీవీ ఛాన‌ల్‌లో చేరి, సామాజిక బాధ్యత‌తో ప‌నిచేస్తుంటాడు. ఎప్పటికైనా బీబీసీలో ఉద్యోగం సంపాదించాల‌నేది అతడి క‌ల‌. ఆ క‌ల సాకారమ‌వుతున్న  క్రమంలోనే ఎడ్యూకేష‌న్ లోన్ తీసుకొని బ్యాంకుని మోసం చేశాడ‌నే కేసులో పోలీసులు అర్జున్‌ని అరెస్టు చేస్తారు. అందుకు కార‌ణం న‌కిలీ స‌ర్టిఫికెట్ల త‌యారీ అనే విష‌యం తెలుస్తుంది. ఎలాగైనా ఆ చీక‌టి కోణాన్ని బ‌య‌ట పెట్టేందుకు న‌డుం బిగిస్తాడు. స్వత‌హాగా పాత్రికేయుడైన అర్జున్ త‌నకున్న తెలివితేట‌ల‌తో స‌ర్టిఫికెట్ల మాఫియా బండారాన్ని ఎలా బ‌య‌ట పెట్టాడ‌నేదే మిగ‌తా సినిమా.

నటవర్గం 
 నిఖిల్ సిద్ధార్థ్ (అర్జున్ లెనిన్ సురవరం)
 లావణ్య త్రిపాఠి (కావ్య)
 వెన్నెల కిషోర్
 ప్రగతి
 పోసాని కృష్ణమురళి
తరుణ్ అరోరా
 సత్య
 నాగినీడు
 రాజా రవీంద్ర
కిషోర్

సాంకేతికవర్గం 
 రచన, దర్శకత్వం: టి.ఎన్. సంతోష్
 నిర్మాత: రాజ్‌కుమార్ ఆకెళ్ళ
 సంగీతం: సామ్ సి.ఎస్
 ఛాయాగ్రహణం: సూర్య మిశ్రా
 కూర్పు: నవీన్ నూలి
 నిర్మాణ సంస్థ: మూవీ డైనమిక్స్ ఎల్.ఎల్.పి.

పాటలు 

సి.ఎస్. సామ్ సంగీతం అందించిన ఈ చిత్రంలోని లహరి మ్యూజిక్/టి-సిరీస్ తెలుగు ద్వారా విడుదల అయ్యాయి.

విడుదల - స్పందన 
ఈ చిత్రం 2019, నవంబర్ 29న విడుదలయింది.

రేటింగ్ 
 టైమ్స్ ఆఫ్ ఇండియా – 2.5/5
 గ్రేట్ ఆంధ్ర - 2.5/5
 ది న్యూస్ మినట్ - 2/5
 ది హన్స్ ఇండియా - 3/5
 ఇండియాగ్లిట్జ్ - 3/5

మూలాలు

ఇతర లంకెలు 
 

2019 తెలుగు సినిమాలు
పోసాని కృష్ణ మురళి సినిమాలు